**ელექტროდისპეტჩერი**

**საკვალიფიკაციო მოთხოვნები:**

|  |  |  |
| --- | --- | --- |
| **1** | განათლება | უმაღლესი ტექნიკური |
| **2** | სამუშაო გამოცდილება | 2 წელი ელექტრომომარაგების მოწყობილობათა ექსპლუატაციაში |
| **3** | აუცილებელი უნარ-  ჩვევები | სამუშაო ოპერატიული ხასიათისაა, მოითხოვს სქემების ცოდნას და ოპერატიულ მოქმედებას. |
| **4** | აუცილებელი ცოდნა | საქართველოს სარკინიგზო ტრანსპორტის ტექნიკური ექსპლუატაციის წესები, სიგნალიზაციის ინსტრუქცია, მატარებელთა მოძრაობის და სამანევრო მუშაობის ინსტრუქცია, რკინიგზის ელექტროდისპეტჩერის ინსტრუქცია, მომხმარებელთა ელექტროდანადგარების ტექნიკური ექსპლუატაციის წესები და მომხმარებელთა ელექტროდანადგარების ექსპლუატაციის უსაფრთხოების ტექნიკის წესები, სხვა მოქმედი ნორმატიული აქტები და დოკუმენტები. |
| **5** | სხვა |  |

**ფუნქცია-მოვალეობები:**

|  |  |
| --- | --- |
| **1** | ელექტრომომარაგების მოწყობილობების ოპერატიულად მართვა. |
| **2** | მუდმივი კავშირის ქონა სამმართველოს ქვედანაყოფების ოპერატიულ მუშაკებთან და მათი მუშაობის საერთო ხელმძღვანელობა. |
| **3** | მის გამგებლობაში არსებული სქემების შესაბამისობის კონტროლი საკონტაქტო ქსელის, ქვესადგურების, ელექტროგადამცემი ხაზების და ელმომარაგების სხვა მოწყობილობების კვებისა და სექციონირების დამტკიცებულ სქემებთან და ინსტრუქციებტან. |
| **4** | ელექტრომომარაგების მოწყობილობების გეგმიურ და ხანგრძლივი დროით ამორთვისას მითითებების მიცემა. |
| **5** | ელექტრომომარაგების მოწყობილობების მზადყოფნის შემოწმება შეერთებული მატარებლების მიმოქცევის უბნებში. |
| **6** | ელექტრომომარაგების მოწყობილობების დაზიანების შეტყობინების მიღებისას დაუყოვნებლივ ზომების მიღება მათი აღმოფხვრის და დაზიანების აღდგენისათვის. |
| **7** | „ფანჯრების“ სრული გამოყენების უზრუნველყოფა. |
| **8** | საკონტაქტო ქსელზე და სცბ-ს მოწყობილობებზე მუშაობისას ძაბვის მოხსნის შესახებ შესაბამისი განკარგულების გაცემა მომუშავეთა უსაფრთხოების უზრუნველყოფის მიზნით, შესაბამისი ლიანდაგის და გადასარბენის დაკეტვით. |
| **9** | ძირითადი ან სარეზერვო ხაზების ავარიულად გამორთვისას ინფორმაციის მიწოდება სცბ-ს და კავშირგაბმულობის მორიგე ინჟინერთან. |
| **10** | საკონტაქტო ქსელში და სცბ-ს ელექტრომომარაგების მაღალი ძაბვის ხაზებში ძაბვის დონის შემცირების ან დაზიანების შესახებ შეტყობინების მიღებისას ნორმალური რეჟიმის აღდგენის ღონისძიებების განხორციელება. |
| **11** | მოვალეა შეასრულოს ხელმძღვანელის სხვა დავალებები ორგანიზაციის ინტერესებიდან გამომდინარე, დაიცვას შრომის დაცვისა და ტექნიკური უსაფრთხოების წესები. |
| **12** | მოვალეა ითანამშრომლოს რკინიგზის სხვა სტრუქტურებთან მათი საქმიანობის ხარისხიანად წარმართვის მიზნით. |
| **13** | მოვალეა დაიცვას შრომის შინაგანაწესი და დისციპლინა. |

**სამუშაო რეჟიმი --- ცვლიანი**